“เงินบาท” วันนี้เปิดตลาด 34.36 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.36 บ. อ่อนค่าจากปิดตลาดวานนี้ที่ระดับ 34.34 บ. โดยมองกรอบค่าเงินบาทวันนี้เคลื่อนไหวที่ระดับ 34.25 - 34.55 บาท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.36 บ. อ่อนค่าจากปิดตลาดวานนี้ที่ระดับ 34.34 บ. โดยมองกรอบค่าเงินบาทวันนี้เคลื่อนไหวที่ระดับ 34.25 - 34.55 บาท/ดอลลาร์
11 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(11 เม.ย.66) เปิดตลาด 34.36 บาท/ดอลลาร์ อ่อนค่าจากราคาปิดตลาดเมื่อวานที่ระดับ 34.34 บาท/ดอลลาร์
โดยดอลลาร์สหรัฐแข็งค่าเมื่อเทียบกับสกุลเงินหลัก โดยได้ปัจจัยหนุนจากการที่ตัวเลขจ้างงานนอกภาคเกษตรที่ออกมาใกล้เคียงกับการคาดการณ์ และอัตราการว่างงานที่ลดลงนั้น บ่งชี้ถึงภาวะตึงตัวในตลาดแรงงานสหรัฐ ซึ่งอาจจะทำให้เฟดเดินหน้าปรับขึ้นอัตราดอกเบี้ยอีก 0.25% สู่ระดับ 5.00-5.25% ในการประชุมวันที่ 2-3 พ.ค. นี้
ด้านตลาดได้รอข้อมูลเงินเฟ้อของสหรัฐเพื่อประเมินแนวโน้มอัตราดอกเบี้ยของเฟด โดยทางการสหรัฐจะเปิดเผยดัชนีราคาผู้บริโภค (CPI) ประจำเดือนมี.ค.ในวันที่ 12 เม.ย. และดัชนีราคาผู้ผลิต (PPI) ประจำเดือนมี.ค.ในวันพฤหัสบดีที่ 13 เม.ย.
ขณะที่วานนี้นักลงทุนต่างชาติขายพันธบัตรไทยสุทธิ – 4,769 ล้านบาท  ในขณะที่ซื้อหุ้นไทยสุทธิ  +2,495.19 ล้านบาท โดยมองกรอบค่าเงินบาทวันนี้เคลื่อนไหวในช่วง 34.25 – 34.55 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออกแนะนำขายเงินตราต่างประเทศที่เหนือระดับ 34.55 บาท/ดอลลาร์
ส่วนกรอบค่าเงินวันนี้USD/THB 34.25 – 34.55,EUR/THB 37.10 – 37.60,JPY/THB 0.2550-0.2590,GBP/THB 42.35 – 43.80,AUD/THB 22.60 – 23.00